kardosdrur/scandi-wiki huggingface dataset:
François Bourgeon

François Bourgeon (født 1945) er en fransk tegneserieskaber. Bourgeon er uddannet glasmaler og begyndte i 1972 at arbejde med tegneseriemediet. Han debuterede med serien Brunelle et Colin (1973, på dansk Hans og prinsessen, 1987) men fik sit egentlige gennembrud i 1979 med serien Les Passagers du vent (på dansk Vindens passagerer, 1-5, 1981), der handler om pigen Isas skæbnerejse i 1700-t. Seriens grundige research, overbevisende iscenesættelse, originale tegnestil og fine farveteknik indbragte den hædersprisen Prix Alfred (1980). Endnu mens denne serie var uafsluttet, påbegyndte Bourgeon serien Les Compagnons du crépuscule 1-3 (1984, på dansk Tusmørkets kammerater, 1986), der udspiller sig i en fantasipræget middelalder. I 1993 påbegyndte Bourgeon serien Cyanns saga, der giver en raffineret og detaljerig beskrivelse af et lagdelt samfund, fjernt fra vores solsystem; 2015 er der udkommet seks bind.

Litteratur / kilder 
 En snak med François Bourgeon (Kulørte sider nr. 40, 1981).
 Bo Bjørnvig: Tidens passagér (Weekendavisen, 28.12.1984)
 Nicolas Barbano: På eventyr med den franske tegneserie-mester François Bourgeon (PS Pige-Special nr. 11, 1994)
 Mikael Bay Skilbreid: Burgeon (Billedstorm nr. 17, 1994)

Tegneserietegnere fra Frankrig
Malere fra Frankrig
Personer fra Paris
Giant's Causeway

Giants Causeway på Nordirlands nordkyst er omkring 40.000 6-kantede basaltsøjler.

Søjlernes karakteristiske sekskantethed er dannet ved meget langsom nedkøling af varm lava. Dette kan være sket i vandkanten eller ved en istids-gletsjerrand, hvor vandet fra lavasmelten er fordampet, og skiftevis afkøling og opvarmning har henholdsvis udvidet og sammentrukket smelten. Processen minder lidt om den måde, hvorpå vandet fordamper i en mudderpøl og efterlader sprækker og revner, ofte i sekskantede formationer.

Se også
 Yonaguni-formationen

Verdensarvsområder i Storbritannien
Nordirlands geografi
Christian Blache

Christian Vigilius Blache (1. februar 1838 i Aarhus – 14. marts 1920 i København) var en dansk marinemaler.

Han blev student 1857 men forlod studierne for at gå i lære som skibsbygger og var 2 år i lære som sådan. Han blev her klar over, at sømaleriet var hans fremtid. Han blev uddannet på Kunstakademiet under  professor C.F. Sørensen. 

I 1863 begyndte han at udstille, og det følgende år købte Den Kongelige Malerisamling Fra Begtrupvigen ved Hals, og i 1865 fik han den Neuhausenske Præmie for Danske Orlogsskibe under Letning i Sundet. 1867 vandt han atter præmien.

Foruden at Blache var en dygtig marinemaler, udmærker de fleste af hans billeder sig ved en korrekt behandling af luften og en livfuld staffage. Blache blev i 1888 medlem af Kunstakademiets Plenarforsamling, efter at han to gange havde modtaget dets Årsmedalje . 

Blache regnes for at høre til blandt de tidlige Skagensmalerne. 

1888 blev han Ridder af Dannebrog, 1898 titulær professor, 1904 Dannebrogsmand og 1914 Kommandør af 2. grad.

Han er begravet på Garnisons Kirkegård.

Værker 
Fra Begtrupvigen ved Hals (1864),
Danske Orlogsskibe under Letning i Sundet (1865),
Redningsbaaden kjøres til Strandingsstedet (1871), 
Fra Stranden ved Scheveningen, en Fiskerskøjte trækkes paa Land (1876), 
Søren Kanne, som med sine Heste redder to skibbrudne (1877), 
Store Dønninger mod en Klippekyst (1883), 
Christianshavns Kanal set fra Trangraven (1885),
Stille eftermiddag udover sandgrundene ved Lynæs (1893)

Billedgalleri

Eksterne kilder og henvisninger 
Om Chr. Blache i Dansk Biografisk Leksikon på Projekt Runeberg
Fanø Kunstmuseum
 
 Christian Blache på Dansk Forfatterleksikon

 

Malere fra Danmark
Personer fra Aarhus
Marinemalere
Danskere i 1800-tallet
Danskere i 1900-tallet
Kommandører af Dannebrog
Modtagere af De Neuhausenske Præmier
Personer i Dansk Biografisk Leksikon
Modtagere af Eckersberg Medaillen
Personer i Kraks Blå Bog (afdøde)
Skagensmalere
Titulære professorer fra Danmark
Patti Smith

Patti Smith (født 30. december 1946) er en amerikansk poet, sangskriver, sanger, guitarist og billedkunstner, der i 1971 debuterede med digtsamlingen Seventh Heaven. Et gennembrud i rockregi kom i 1975 med debutalbummet Horses. Med sin person og sit virke blev hun en brobygger mellem en række forskellige kunstmiljøer og tidens dynamiske nyrock-scene i New York City. Hun blev desuden et forbillede for en række kvinder i både USA og Europa, der med sen-1970'ernes punk og nyrock fik mod på at udtrykke sig i tekst og musik.

Patti Smith har aldrig opnået stor kommerciel succes; hun har således gennem mere end 30 år kun haft tre top-tyve singler i USA.
Til gengæld har hun opnået stor kunstnerisk anerkendelse.  Tidskriftet Rolling Stone har således placeret hende som nummer 47 på en liste over de 100 mest betydende kunstnere i rockmusik, den 12. marts 2007 blev hun optaget i den amerikanske Rock and Roll Hall of Fame, og i 2011 modtog hun den prestigefyldte Polar Music Prize.

Diskografi 
Studiealbum
 Horses (1975)
 Radio Ethiopia (1976)
 Easter (1978)
 Wave (1979)
 Dream of Life (1988)
 Gone Again (1996)
 Peace and Noise (1997)
 Gung Ho (2000)
 Trampin' (2004)
 Twelve (2007)
 Banga (2012)
Livealbum og -ep'er
 Hey Joe / Radio Ethiopia (1977)
 Set Free (1978)
 Live aux Vieilles Charrues (2004)
 Horses/Horses (2005)
Opsamlingsalbum
 The Patti Smith Masters (1996)
 Land (1975-2002) (2002)

Bibliografi 
 Seventh Heaven (1972)
 A Useless Death (1972)
 kodak (1972)
 Early morning dream (1972)
 Witt (1973)
 Ha! Ha! Houdini! (1977)
 Gallerie Veith Turske (1977)
 Babel (1978)
 Woolgathering (1992)
 Early Work: 1970 – 1979 (1994)
 The Coral Sea (1996)
 Patti Smith Complete (1998)
 Wild Leaves (1999)
 Strange Messenger (2003)
 Auguries of Innocence (2005)

Noter

Eksterne henvisninger 

 Officielt Websted
 Patti Smith på MySpace
 Patti Smith på Allmusic
 

Musikere fra USA
Har spillet på Roskilde Festival
Personer fra Chicago
Uffe Juul Jensen

Uffe Juul Jensen (født 6. juli 1944) er en dansk filosof, siden 1977 professor ved Aarhus Universitet. Hans interesse for medicinsk videnskabsteori, medicinsk etik og humanistisk sundhedsforskning kom til udtryk i hans Videnskabsteori (2 bd., 1973) og er siden fulgt op med Sygdomsbegreber i praksis (1983), Practice and Progress. A Theory for the Modern Health Care System (1987), Sundhedsbegreber. Filosofi og praksis (1994; sammen med Peter Fuur Andersen) og Forskelle og forandring (1996).

Filosoffer fra Danmark
Ansatte ved Aarhus Universitet
Dansksprogede forfattere fra Danmark
Personer i Kraks Blå Bog
Anders Bjerrum

Anders Poulsen Bjerrum (12. marts 1903 i Gånsager, Vodder Sogn – 7. januar 1984 i Ordrup) var en dansk dialektolog og sproghistoriker, professor i dansk sprog ved Københavns Universitet 1964-1973. 

I 1930'erne startede han indsamlingen af materiale til det stort anlagte værk Sydslesvigs Stednavne, som blev påbegyndt udgivet i 1948 sammen med Peter Jørgensen og Kristian Hald. Samtidig foretog han optegnelser af Fjolde-dialekten nordøst for Husum, idet han havde lange samtaler med Catharina Carstensen, gamle Stinne, som var den sidste, der talte denne gamle sønderjyske dialekt i Bjerndrup / Bjerrup i Fjolde sogn (tysk: Viöl). 
Han var påvirket af Louis Hjelmslevs tanker om sprogstruktur og sprogbeskrivelse, da han skrev Fjoldemaalets Lydsystem (1944) om den uddøende sydslesvigske dialekt i Fjolde (Fjoldemål) nordøst for Husum. En Ordbog over Fjoldemålet 1-2 (i samarbejde med Marie Bjerrum) kom 1974. Bjerrum har leveret vigtige bidrag om tosprogethed og sprogskifte samt beskrivelser af ældre dansk lov- og diplomsprog. Ud fra det valgte teoretiske grundlag er Bjerrums analyser karakteriseret af logisk konsekvens i tankegang og af præcision og klarhed i udtryk. Udvalgte afhandlinger er offentliggjort i Linguistic Papers, 1973.

1971 blev han medlem af Videnskabernes Selskab.

Han er begravet på Vodder Kirkegård.

Forfatterskab 

Anders Bjerrum: "Fra Fjolde sogn" (Sønderjysk Månedsskrift 1932-33)
Anders Bjerrum: "Sydslesvigske personnavne" (Danske Studier 1934)
Anders Bjerrum: "Gamle Tinne" (Sønderjysk Månedsskrift 1938-39)
Anders Bjerrum: "Vort sprogs gamle sydgrænse" (Sønderjyske Årbøger 1944)
Anders Bjerrum: Fjoldemålets lydsystem; Ejnar Munksgaard 1944
Anders Bjerrum: "Fjoldemålet" (Sønderjyske Årbøger 1944)
Anders Bjerrum: "Sprogskiftet i Milsted og Svavsted sogne" (Namn och Bygd 1962)

På internettet 

 Anders Bjerrum: "Midtslesvigske Stednavne" (Sydslesvig I. Hedeegnene mellem Angel og Frisland; Udgivet af Grænseforeningen ved Gunnar Knudsen og Knud Kretzschmer. Reitzels Forlag, København 1933; side 64-80)

Eksterne henvisninger 
 Anders Bjerrum, dialekt- og stednavneforsker

Professorer fra Københavns Universitet
Filologer fra Danmark
Personer i Kraks Blå Bog (afdøde)
Personer fra Sønderjylland (i Danmark)
Danskere i 1900-tallet
Faglitterære forfattere fra Danmark
Medlemmer af Videnskabernes Selskab
Personer i Dansk Biografisk Leksikon
Dansksprogede forfattere fra Danmark
Vest-Finnmark

Vest-Finnmark er et distrikt som omfatter den vestlige del af Finnmark fylke i Norge. Området domineres af Porsangerfjorden og Porsangerhalvøen, men inkluderer også Alta og øerne i Lopphavet.

Vest-Finnmark som distrikt har i alt 39.468 indbyggere (1. juli 2007) og et areal på 14.014 kvadratkilometer, fordelt på de 8 kommuner Alta, Loppa, Hasvik, Hammerfest, Kvalsund, Måsøy, Nordkapp og Porsanger. Disse kommuner har etableret et interkommunalt samarbejde i regionsrådet for Vest-Finnmark, med undtagelse af Porsanger som i stedet har valgt at samarbejde med de to kommuner på Finnmarksvidda i et eget regionsråd for Midt-Finnmark. De 3 byer i distriktet er Alta, Hammerfest og Honningsvåg.

Finnmark
Distrikter i Norge
Los Lobos

Los Lobos (på dansk 'ulvene') er en amerikansk rockgruppe, dannet i 1974 i Los Angeles i USA af David Hidalgo (f. 1954), sang, guitar, harmonika, Cesar Rosas (f. 1954), sang, guitar, Conrad Lozano (f. 1952), bas, guitar og Louie Pérez (f. 1953), trommer. Gruppen spiller såkaldt tex-mex, dvs. rock blandet med texansk og mexicansk musik, som den har tilført elementer af folk, jazz og blues. Siden pladedebuten i 1983 har gruppen udsendt en række plader, blandt andre How Will The Wolf Survive? (1984) og Kiko (1992). Los Lobos' internationale gennembrud kom med musikken til den amerikanske film La Bamba (1987) om den amerikanske rocksanger og sangskriver Ritchie Valens.

Musikgrupper fra USA
Øst-Finnmark

Øst-Finnmark er et distrikt i Norge, som omfatter den østlige del af Finnmark fylke. Området domineres af Varangerhalvøen, Varangerfjorden og Sør-Varanger, men strækker sig også vestover til og med Laksefjorden og inkluderer således både Nordkinnhalvøen og Tana.

Øst-Finnmark har i alt 27.236 indbyggere (1. juli 2007) og omfatter et areal på 17.574 kvadratkilometer, fordelt på de 9 kommuner Lebesby, Gamvik, Tana, Berlevåg, Båtsfjord, Vardø, Vadsø, Nesseby og Sør-Varanger. Disse kommuner har etableret et interkommunalt samarbejde i regionsrådet for Øst-Finnmark. De 3 byer i distriktet er Vardø, Vadsø og Kirkenes.

Finnmark
Distrikter i Norge
Danny Simpson

Daniel Peter "Danny" Simpson (født 4. januar 1987 i Salford, Greater Manchester, England) er en engelsk fodboldspiller, der spiller som højre back for Leicester City. Han blev trænet og udviklet på Manchester Uniteds akademi, hvor han var udlånt til Sunderland, Ipswich Town, Blackburn Rovers og Newcastle United i England og Royal Antwerp i Belgien. Efter 6 måneders lån i Newcastle skiftede han i januar 2010 permanent til klubben, efter 4 år i Newcastle sluttede Danny Simpson i juni 2013, på en fri transfer, sig til Queens Park Rangers. Efter 34 kampe for Queens Park Rangers skiftede Danny Simpson, sæsonen efter, til Leicester City, hvormed han i sæsonen 2015/2016 vandt det Engelske mesterskab.

Eksterne henvisninger 

 Profil af Danny Simpson på ITFC.co.uk 
 Profil af Danny Simpson på ManUtd.com 
 Profil af Danny Simpson  på RAFC.be 
 Fakta om Danny Simpson  på Soccerbase

Noter 

Fodboldspillere fra England
Fodboldspillere fra Manchester United F.C.
Fodboldspillere fra Royal Antwerp FC
Fodboldspillere fra Sunderland A.F.C.
Fodboldspillere fra Ipswich Town F.C.
Fodboldspillere fra Blackburn Rovers F.C.
Fodboldspillere fra Newcastle United F.C.
Fodboldspillere fra Queens Park Rangers F.C.
Phil Bardsley

Phillip Anthony Bardsley (født 28. juni 1985 er en engelsk/skotsk fodboldspiller der i øjeblikket spiller for Burnley.

Klubkarriere

Manchester United & lejeopholdene 
Han blev født i Salford i England. Han startede med at spille fodbold som 9-årig i Manchester United. I 2003 kom han op på reserveholdet, men han blev hurtigt lånt ud til Royal Antwerp (2004). I 2005 nåede han at spille de fleste af de kampe, han fik spillet for Manchester Uniteds førstehold. Det gjorde han fordi han blev udlejet i 2006 til 2008 til Burnley, Rangers og Aston Villa og Sheffield United.

Sunderland 
Den 22. januar 2008 blev det bekræftet, at Bardsley skiftede til Sunderland. Han kostede klubben £850,000, og skrev under på en tre-årig kontrakt. Den 29. januar 2008 fik han sin debut for klubben i 2-0 sejren mod Birmingham City.

Stoke City 
Den 1. juli 2014 skiftede Bardsley til Stoke City.

Landshold 
Bardsley har (pr. april 2018) spillet 13 kampe for Skotlands landshold. Den 11. oktober 2010 fik Bardsley sin debut for landsholdet i den overraskende 3-2 sejr mod . Han kom på banen i stedet for skadede Alan Hutton.

Eksterne henvisninger 

Fodboldspillere fra England
Fodboldspillere fra Manchester United F.C.
Fodboldspillere fra Royal Antwerp FC
Fodboldspillere fra Burnley F.C.
Fodboldspillere fra Rangers F.C.
Fodboldspillere fra Aston Villa F.C.
Fodboldspillere fra Sheffield United F.C.
Fodboldspillere fra Sunderland A.F.C.
Fodboldspillere fra Stoke City F.C.
Maurice Allais

Maurice Allais (født 31. maj 1911 i Paris, død 9. oktober 2010 i Saint-Cloud, Frankrig) var en fransk økonom og fysiker. Han modtog Nobelprisen i økonomi i 1988 for sine "bidrag til markedsteori og efficient udnyttelse af ressourcer", og er blandt andet kendt for Allais-paradokset.

Referencer

Eksterne henvisninger 
 Selvbiografi i Nobels E-museum
 Fransk hjemmeside for Maurice Allais

Økonomer fra Frankrig
Fysikere fra Frankrig
Nobelprismodtagere i økonomi
Nobelprismodtagere fra Frankrig
Mikaël Silvestre

Mikaël Samy Silvestre (født 9. august 1977 i Chambray-lès-Tours i Frankrig) er en fransk tidligere forsvarsspiller. Han spillede gennem karriere for blandt andet Manchester United og Arsenal i England. Han har spillet 40 kampe for Frankrigs landshold.

Klubkarriere

Tidlig karriere 
Mikaël Silvestre startede med at spille fodbold Tours-området i Loire Valley, hvor hans far Franck, med afstamning fra Guadeloupe, var en amatørspiller. Mikaël Silvestre startede på Rennes’ Fodbold Akademi i Bretagne og begyndte sin ligakarriere med den franske klub i 1995/96-sæsonen. Hans tid med klubben hjalp med at forbedre sine færdigheder, og i 1997-98-sæsonen skrev han under med Internazionale. Han spillede 18 ligakampe for Inter og seks Europa Cup-kampe. Silvestre skrev under med Manchester United den 10. september 1999 for 3.5 millioner pund. Han skiftede i 2008 til ærkerivalerne Arsenal F.C., hvor han spillede de følgende to sæsoner, hvorefter han ikke fik forlænget sin kontrakt. Han skrev i stedet kontrakt med Werder Bremen i Tyskland.

Silvestre er dygtig som bade center-back og venstre back, dog har han udtalt, at han mest foretrækker at spille centralt. Silvestres mest positive evne er hans tempo, og han ligger tit op til scoringsmuligheder. Han er også kendt for sine indlægs- og tacklingsevner.

Landsholdskarriere 
Han fik sin første seniorkamp for Frankrig den 27. februar 2001 i en venskabskamp mod Tyskland som endte med en 1-0-sejr. Han vandt Confederations Cup både i 2001 og 2003 med Frankrig. Han modtog kritik for sin indsats ved EM i fodbold 2004, hvor han gav straffespark til både England og Kroatien, før Frankrig blev slået ud af Grækenland i kvartfinalerne. Inden landsholdet var en med på Frankrigs juniorhold ved FIFA World Youth Championship 1997. Han spillede også én kamp med Frankrigs trup, da de nåede til VM 2006-finalen.

Personligt 
Silvestre og hans kone Séverine har en datter kaldet Cléo.

Hæder

Manchester United 
 Premier League: 1999-2000, 2000-01, 2002-03, 2006-07
 FA Cup: 2004
 Football League Cup: 2006
 FA Community Shield: 2003, 2007
 UEFA Champions League: 2008
 Intercontinental Cup: 1999

Internationalt 
 Confederations Cup: 2001, 2003

Referencer

Eksterne henvisninger 

Fodboldspillere fra Frankrig
Fodboldspillere fra Stade Rennais FC
Fodboldspillere fra FC Internazionale Milano
Fodboldspillere fra Manchester United F.C.
Fodboldspillere fra Arsenal F.C.
Fodboldspillere fra Werder Bremen
Fodboldspillere fra Portland Timbers
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Roberto Fabbriciani

Roberto Fabbriciani (født 1949 i Arezzo) er en italiensk fløjtenist. Han arbejder mest med ny musik og har været med til at udvikle hyperbasfløjten.

Fløjtenister fra Italien
Lee Robert Martin

Lee Robert Martin (født 9. februar 1987 i Taunton, England) er en engelsk fodboldspiller der spiller for Exeter City F.C..

Eksterne henvisninger 
 Fakta om Lee Martin på Soccerbase 
 Profil af Lee Martin på ManUtd.com 

Fodboldspillere fra Wimbledon F.C.
Fodboldspillere fra Manchester United F.C.
Fodboldspillere fra Royal Antwerp FC
Fodboldspillere fra Rangers F.C.
Fodboldspillere fra Stoke City F.C.
Fodboldspillere fra Plymouth Argyle F.C.
Fodboldspillere fra Sheffield United F.C.
Fodboldspillere fra Nottingham Forest F.C.
Murmansk oblast

Murmansk oblast (, ) er en af 46 oblaster i Den Russiske Føderation. Oblasten har et areal på  km² og (2016) indbyggere. Murmansk oblasts administrative center er placeret i Murmansk by. Oblasten blev etableret den 26. maj 1938.

Geografi 

Murmansk oblast består hovedsageligt af Kolahalvøen og er en del af det større Lapland, der strækker sig over flere stater. Murmansk oblast ligger nord for polarcirklen, men langs havet gør Golfstrømmen klimaet mildt, så at havet forbliver isfrit og sejlbart hele året. Om sommeren er der midnatssol. Landskabet består hovedsageligt af tundra og er bjergrigt. De største bjerge er Khibiny, op til 1200 moh., der er et yndet skisportssted for skientusiaster.

I fortiden var hele Kolahalvøen dækket af indlandsis, som, da den smeltede, efterlod store revner i jorden, som nu er blevet til talrige floder. Langs grænsen til Norge løber Pasvikelven, den længste flod i oblasten er Ponoj (426 km). Andre længre floder er Varzuga (254 km), Voronja (155 km), Umba (123 km), Kola (83 km), Tuloma (64 km), Niva (36 km). Den største sø i oblasten er Imandra (876 km²), andre større søer er Umbosero (422 km²) og Lovozero (200 km²). Forskellige vandkraftværker genererede i 2000 3 milliarder kilowatt.

Grænser 

Mod vest grænser Murmansk oblast op mod Finland og Norge, mod nord Barentshavet, mod øst Hvidehavet og mod syd den russiske Republikken Karelija.

Mineraler 
Der findes store apatit- og jernforekomster, og omkring 10 % af hele Ruslands jernbehov dækkes fra miner i Murmansk oblast. Omkring søen Lovozero findes forekomster af uran, der findes store forekomster af tørv og træ i området.

I Barentshavet findes Sjtokman-feltet, der er verdens største gasforekomst til havs. Ifølge Gazproms vurdering indeholder gasfeltet 3,94 billioner kubikmeter. Udvindingen er endnu ikke igangsat. Derudover findes også olieboringer i havet.

Demografi 
Ifølge folketællingerne i 2002 og 2010 var der en samlet befolkning på , henholdsvis  indbyggere. Således faldt befolkningen i de otte år med  personer (-10,88%). I 2002 var 92% (823.215) byboere, og 7,8% (69.319) boede på landet. Befolkningssammensætningen var 48,8% (435.135) mænd og 51,2% (457.399) kvinder. Gennemsnitsalderen i 2002 var 34,4 år.

Befolkningen var hovedsageligt etniske russere med en række mindre etniciteter med nedenstående fordeling:

Bemærkning: Andele angiver af den samlede befolkning, herunder de som ikke har angivet noget nationalt tilhørsforhold (i 2002 10.679 personer, i 2010 73.484 personer)

Administrativ inddeling

Byer 
Murmansk, der samtidig er administrativt centrum for Murmansk oblast, er langt den største by i regionen. Derudover er der 24 byer med over 5.000 indbyggere:

Noter

Eksterne henvisninger 

 Murmansk oblasts officiel hjemmeside 
 Turistinformation  
 Kort  
 Nyhedsportal fra Murmansk oblast 
 Mørke over Murmansk , Jyllands-Posten, 19. januar 1999
 Murmansk fryser, Dagbladet Information, 5. december 1998
 Gennady P. Luzin, Michael Pretes, Vladimir V. Vasiliev: "The Kola Peninsula: Geography, History and Resources" (Arctic, Vol 47, No 1 (1994); s. 1-15)  (engelsk)

 
Etableret i 1938
Chris Eagles

Christopher Mark "Chris" Eagles (født 19. november 1985 i Hemel Hempstead, Hertfordshire, England) er en engelsk fodboldspiller, hvis normale spillerposition er som den angribende højre midtbanespiller. Han har gennem karrieren spillet for blandt andet Manchester United, Burnley og Port Vale.

Karriere

Tidlig karriere 
Som barn var Eagles sæsonkortholder hos Tottenham Hotspur, som han så sammen med sin familie. Oprindeligt kom han gennem ungdomssystemet hos Watford, men Eagles forlod dem, da han blev 14 for at tilslutte sig Manchester Uniteds akademi. Betalingen til Watford for dette skift blev senere en del af en pakkeløsning, som gjorde at Danny Webber kom i den modsatte retning, til Watford.

Referencer

Eksterne henvisninger 

Fodboldspillere fra England
Fodboldspillere fra Watford F.C.
Fodboldspillere fra Manchester United F.C.
Fodboldspillere fra Sheffield Wednesday F.C.
Fodboldspillere fra NEC Nijmegen
Fodboldspillere fra Burnley F.C.
Fodboldspillere fra Bolton Wanderers F.C.
Theobald Böhm

Theobald Böhm (født 9. april 1794, død 25. november 1881) var en komponist, opfinder og fløjtenist fra München i Bayern som udviklede tværfløjten til den udgave, der benyttes i dag. Dette gjaldt blandt andet et ændret fingersystem.

Böhm lærte guldsmedefaget af sin far. Efter at have fået sin første tværfløjte lærte han hurtigt instrumentet at kende, og allerede som 18-årig blev han ansat i det Kongelige Bayerske Orkester. Da han var 21 var han førstefløjtenist. Mens han udøvede instrumentet, eksperimenterede han også med at lave fløjter af mange forskellige materialer; blandt andet tropiske træsorter, sølv, guld, nikkel og kobber. Han udførte også eksperimenter med at flytte plaseringen af tonehullerne. Efter at have studeret akustik ved universitetet i München begyndte han i 1832 arbejdet med at forbedre tværfløjten. I 1847 tog han patent på et revolutionerende nyt grebssystem, som danner udgangspunktet for udformingen af enhver moderne tværfløjte og har påvirket grebssystemet til flere andre instrumenter. Instrumentet blev for første gang vist frem under Londonudstillingen 1851. I 1871 udgav Böhm "Die Flöte und das Flötenspiel" (Fløjten og fløjtespillet), en bog som omhandler de akustiske, tekniske og artistiske aspekter ved Böhmfløjten.

Værker 
 Die Flöte und das Flötenspiel in akustischer, technischer und artistischer Beziehung. Zimmermann, Frankfurt a.M. 1980 (pptryk af udgaven Leipzig 1870)
 Über den Flötenbau und die neuesten Verbesserungen desselben. Schott, Mainz 1847
 Schema zur Bestimmung der Löcherstellung auf Blasinstrumenten. red. og indledning af Karl Ventzke. Efterord af Otto Steinkopf (= Edition Moeck 4020). Moeck, Celle 1980, .

Litteratur 
 
 Gabriele Buch-Salmen, Adelheid Krause-Pichler: Handbuch Querflöte. Bärenreiter, Kassel 1999, .
 Mogens Friis: "Bøhms fløjte" (Skalk 2005 Nr. 6; s. 13-16)
 Gustav Scheck: Die Flöte und ihre Musik. Schott, Mainz 1975, .
 Karl Ventzke: Boehm-Instrumente (= Fachbuchreihe Das Musikinstrument. Bind 39). Verlag Das Musikinstrument, Frankfurt am Main 1982, .

Eksterne henvisninger 
 
 
 
 

Fløjtenister fra Tyskland
Komponister fra Tyskland
Fløjtemagere
Opfindere fra Tyskland